
Na Galipedia, a Wikipedia en galego. 

O valón^ ( walon ) é unha lingua romance que se falaba 
polo pobo valón como primeira lingua en gran parte 
(70%) da Rexión Valoa de Bélxica e algunhas vilas do 
norte de Francia (preto de Givet) até mediados do século 
XX. Pertence ao grupo de linguas de o'rl, cuxo membro 
máis prominente é a lingua francesa. Os antecedentes 
históricos da súa formación foi a extensión do territorio, 
xa dende o 980, do Principado de Liexa, ao sur e ao oeste. 

A pesar da súa rica literatura, a cal comezou de forma 
anónima no século XVI e con autores coñecidos dende 
1756, o uso do valón diminuíu notablemente dende a 
anexión francesa de Valonia en 1795. Este período 
estabeleceu na zona ao francés como lingua da prestixio 
social, moito máis do que podía ser antes. Aínda que 
Bélxica obtivo a súa independencia en 1830, o francés 
estableceuse como o idioma principal no ensino en gran 
parte do país. Despois de Primeira Guerra Mundial, as 
escolas públicas proporcionaron educación en lingua 
francesa a tódolos nenos, inducindo unha denigración do 
valón e acompañado dunhas ordes oficiais en 1952 para 
castigar o seu uso nos centros de ensino. Posteriormente, 
dende mediados do século XX, a transmisión xeracional 
da lingua reduciuse, convertendo ao valón practicamente 
nunha lingua morta. Hoxe en día apenas é falado entre os 
mozos. 


Numerosas asociacións, especialmente compañías de 
teatro, están a traballar para manter a lingua viva. A nivel 
gobernamental, o valón está oficialmente recoñecido 
como unha langue régionale endogéne (lingua rexional 
endóxena). O sistema Feller (1900) regulariza a 
transcrición dos diferentes acentos. Ademais, dende a 
década de 1990, estabeleceuse unha ortografía unificada, 
que non goza de recoñecemento oficial. Cómpre non 
confundir o valón co francés de Valonia, o cal difire do 
francés falado en Francia nalgúns puntos menores do 
léxico e a pronuncia. 

Notas 


1. Definicións no Dicionario da Real Academia Galega (http://academia.gal/dicionario/-/termo/bus 
ca/valón) e no Portal das Palabras (http://portaldaspalabras.gal/dicionario/procura/val0n) para 
valón. 

Véxase tamén 


Ligazóns externas 

■ O valón en Ethnologue (http://www.ethnologue.com/show_l 

anguage.asp?code=wln) 

